sukhrobnurali/uzbek-legal-corpus huggingface dataset:
TOShKENT HAYVONOT BOGʻI KOLLEKSIYALARINI TOʻLDIRISh VA BOYITISh ChORA-TADBIRLARI TOʻGʻRISIDA
(resolution, 2008-01-28)

Vazirlar Mahkamasining “Oʻzbekiston Respublikasining Biologik rang-baranglikni saqlash boʻyicha milliy strategiyasi va harakatlar rejasi toʻgʻrisida” 1998-yil 1-apreldagi 139-son qarori ijrosini taʼminlash, “Qizil kitob”ga kiritilgan hayvonlar va qushlarning noyob va ekzotik turlari kolleksiyasini yaratish hamda jamlash maqsadida Vazirlar Mahkamasi qaror qiladi: 1. Toshkent hayvonot bogʻiga oʻz kolleksiyasini boyitish uchun hayvonlar va qushlarni xorijiy mamlakatlarning hayvonot bogʻlari va muassasalari bilan iqtisodiy jihatdan manfaatli ayirboshlashga, shuningdek ularni yuridik va jismoniy shaxslardan beminnat ravishda ruxsat olishga berilsin. 2.Toshkent hayvonat bogʻi hayvonlar va qushlar, ozuqa, em, vitaminlar, veterinariya va biologik preparatlarni respublika hududiga olib kirishda undiriladigan barcha turdagi bojxona toʻlovlaridan (bojxona yigʻmalaridan tashqari) 2000-yil 1-yanvardan boshlab 5 yil muddatga istisno tariqasida ozod qilinsin. 3.Ushbu imtiyoz hisobidan tejalgan mablagʻlar Toshkent hayvonot bogʻining hayvonlar va qushlar kolleksiyalarini toʻldirish va boyitish uchun sarflanishi belgilab qoʻyilsin.
XOʻJALIK YuRITUVChI SUBYEKTLARGA BIR NEChTA BANKDA HISOB RAQAMLAR OChISh VA ULARDAN TOʻLOVLARNI AMALGA OShIRISh
(other, 2015-11-23)

Ushbu Tartib Oʻzbekiston Respublikasining 1995-yil 22-dekabrdagi “Muddatida toʻlanmagan soliq va boshqa majburiy toʻlovlarni undirish toʻgʻrisida”gi, “Davlat soliq xizmati toʻgʻrisida”gi qonunlari, Oʻzbekiston Respublikasi Prezidentining 1998-yil 4-fevraldagi “Hisob-kitob mexanizmini takomillashtirish hamda respublika budjeti va mahalliy budjetlarga toʻlovlar tushishini ragʻbatlantirish choralari toʻgʻrisida”gi Farmoni va Oʻzbekiston Respublikasi Vazirlar Mahkamasining 1999-yil 15-yanvardagi 24-sonli “Bank tizimini isloh qilish chora-tadbirlari toʻgʻrisida”gi qarorning 6-bandiga asosan ishlab chiqilgan boʻlib, Oʻzbekiston Respublikasi hududida joylashgan xoʻjalik yurituvchi subyektlarning bir nechta bankda talab qilib olinguncha va boshqa depozit hisobraqamlarini ochish va ulardan toʻlovlarning amalga oshirish tartibini belgilaydi. 1. Yuridik shaxslar bir necha banqda hisobraqamlar ochish uchun soliq toʻlash joyidagi davlat soliq xizmati organlarini xabardor qilgan holda Oʻzbekiston Respublikasi Adliya vazirligida 1998-yil 18-noyabrda 539-son bilan davlat roʻyxatiga olingan “Oʻzbekiston Respublikasi banklarida ochiladigan bank hisobvaraqlari toʻgʻrisida”gi yoʻriqnomada belgilangan tartibda hujjatlarni bankka taqdim etadi. 2. Mazkur 539-sonli yoʻriqnomaning 1.9-bandiga asosan banklar yuridik shaxslarga ikkilamchi hisobvaraq ochganidan keyingi kundan kechikmagan holda ushbu yuridik shaxslarga, ular roʻyxatda turgan davlat soliq xizmati organiga hamda asosiy hisobvaragʻi ochilgan bankka yozma ravishda xabar berishi lozim. 3. Ish haqi va unga tenglashtirilgan toʻlovlar yuridik shaxsning asosiy talab qilib olinguncha depozit hisobvaragʻidan Oʻzbekiston Respublikasi qonunchiligida belgilangan tartibda amalga oshiriladi. 4. Bank mijozga ikkilamchi talab qilib olguncha depozit hisobvaragʻiga kelib tushgan mablagʻlar toʻgʻrisida keyingi kundan kechiktirmagan holda maʼlumot beradi. 5. Yuridik shaxsning asosiy talab qilib olinguncha depozit hisobvaragʻidagi mablagʻlar unga qoʻyilgan talablarni qondirish uchun yetarli boʻlmagan holda, Davlat soliq xizmati organlarining yozma koʻrsatmalarini (koʻrsatmada mijozning ikkilamchi hisobvaragʻini ochgan bankning toʻliq rekvizitlari va ushbu hisobvaraqlarda mablagʻi borligi toʻgʻrisida maʼlumot beriladi) shu mijozning ikkilamchi hisobvaraqlariga xizmat koʻrsatuvchi banklarga elektron pochta orqali tegishli mablagʻni undirish uchun joʻnatadi. Koʻrsatmani olgan bank oʻz navbatida kerakli mablagʻni keyingi ish kunidan kechiktirmagan holda mijozning asosiy hisobvaragʻiga oʻtkazishni taʼminlaydi. 6. Tijorat banklari, xoʻjalik yurituvchi subyektlar va Davlat soliq xizmati organlarining masʼul xodimlari ushbu tartibni toʻgʻri va oʻz vaqtida bajarilishi boʻyicha Oʻzbekiston Respublikasida amal qilayotgan qonunlarda belgilangan tartibda javobgardir.
OʻZBEKISTON RESPUBLIKASI PREZIDENTI HUZURIDAGI NAZORAT BOʻYIChA MUVOFIQLAShTIRUVChI KENGASh TARKIBIGA OʻZGARTIRIShLAR KIRITISh TOʻGʻRISIDA
(decree, 2011-05-27)

1. “Oʻzbekiston Respublikasi Prezidenti huzuridagi Nazorat boʻyicha muvofiqlashtiruvchi kengash tashkil etish toʻgʻrisida” Oʻzbekiston Respublikasi Prezidentining 2000-yil 17-fevraldagi PF-2546-son Farmoniga ilovani qisman oʻzgartirib, Oʻzbekiston Respublikasi Prezidenti huzuridagi Nazorat boʻyicha muvofiqlashtiruvchi kengashning tarkibi ilovaga* muvofiq tasdiqlansin. 2. Belgilab qoʻyilsinki, Oʻzbekiston Respublikasi Prezidenti huzuridagi Nazorat boʻyicha muvofiqlashtiruvchi kengash tarkibiga kirgan mansabdor shaxslar chiqib ketishganida, shuningdek ular keyinchalik boshqa ishga oʻtishganida, tegishli lavozimlarga yanga tayinlangan shaxslar uning tarkibiga kiritiladilar.
NAZORAT ORGANLARI FAOLIYATINI MUVOFIQLAShTIRISh BOʻYIChA RESPUBLIKA KENGAShI TARKIBIGA OʻZGARTIShLAR KIRITISh TOʻGʻRISIDA
(decree, 2018-07-28)

2. Oʻzbekiston Respublikasi Prezidentining 1998-yil 19-noyabrdagi PF-2114-son Farmonining 1-ilovasi oʻz kuchini yoʻqotgan deb hisoblansin.
OʻZBEKISTON RESPUBLIKASI VAZIRLAR MAHKAMASINING 1994 YIL 11 IYuLDAGI 356-SON QARORIGA QOʻShIMChA KIRITISh TOʻGʻRISIDA
(resolution, 2024-05-07)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Muomaladagi naqd pullarni kamaytirishga oid chora-tadbirlar toʻgʻrisida” 1994-yil 11-iyuldagi 356-son qarori 2-bandining ikkinchi xatboshi “qonun hujjatlarida nazarda tutilgan hollar bundan mustasno” soʻzlari bilan toʻldirilsin.
DAVLATLARARO SHARTNOMANI TASDIQLASH TOʻGʻRISIDA
(resolution, 2000-05-26)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 1998-yil 31 oktabrda Toshkent shahrida imzolangan Oʻzbekiston Respublikasi bilan Qozogʻiston Respublikasi oʻrtasida 1998 — 2005-yillarda iqtisodiy hamkorlikni chuqurlashtirish toʻgʻrisidagi Bitim maʼqullansin. 2. Bosh vazir (U. Sultonov), Bosh vazirning birinchi oʻrinbosari (B. Hamidov), Bosh vazirning oʻrinbosarlari (V. Atayev, X. Karamatov, R. Yunusov), Tashqi ishlar vaziri (A. Komilov) Oʻzbekiston Respublikasining mazkur shartnomada nazarda tutilgan majburiyatlarining oʻz vaqtida bajarilishi ustidan nazoratni taʼminlasin.
QAYMOGʻI OLINMAGAN SUTNI QAYTA IShLOVChI KIChIK ZAVODLAR TAShKIL ETISh LOYIHASINI AMALGA OShIRISh ChORA-TADBIRLARI TOʻGʻRISIDA
(resolution, 2022-07-22)

Oʻtkazilgan tenderga muvofiq mablagʻ bilan taʼminlashning eng maqbul shartlarida kredit jalb qilingan holda qaymogʻi olinmagan sutni qayta ishlovchi kichik zavodlar tashkil etish loyihasini samarali amalga oshirish maqsadida Vazirlar Mahkamasi qaror qiladi: 1. Belgilansinki, “Leumi-Le-Izrail B.M.” (Isroil) banki Oʻzbekiston Respublikasi Vazirlar Mahkamasining “Qaymogʻi olinmagan sutni qayta ishlovchi kichik zavodlar tashkil etish chora-tadbirlari haqida” 1998-yil 10-oktabrdagi 434-son qaroriga muvofiq kichik zavodlar sotib olish yuzasidan kontraktni mablagʻ bilan taʼminlashni tashkil etish boʻyicha xorijiy kreditor bank hisoblanadi. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T.Sultonov zimmasiga yuklansin.
OʻZBEKISTON RESPUBLIKASI TAShQI IQTISODIY ALOQALAR VAZIRLIGINING “OʻZEKSPOMARKAZ” RESPUBLIKA SAVDO-KOʻRGAZMA MARKAZINING SAMARALI FAOLIYAT KOʻRSATIShINI TAʼMINLASh ChORA-TADBIRLARI TOʻGʻRISIDA
(resolution, 2021-02-22)

Madaniy-sogʻlomlashtirish kompleksi asbob-uskunalari lizingi boʻyicha toʻlovlarni oʻz vaqtida taʼminlash, koʻrsatiladigan xizmatlarning aholi keng qatlamlari uchun maqbul boʻlgan narxlarini saqlash hamda Oʻzbekiston Respublikasi Tashqi iqtisodiy aloqalar vazirligining “Oʻzekspomarkaz” respublika savdo-koʻrgazma markazining koʻrgazma-yarmarkalar tashkil etish boʻyicha faoliyatini yanada faollashtirish uchun shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy aloqalar vazirligining “Oʻzekspomarkaz” respublika savdo-koʻrgazma markazi hududida doimiy ravishda ishlaydigan “Oʻzbekistonning eksport salohiyati” ekspozitsiyasini notijorat asosda tashkil etish toʻgʻrisidagi taklifiga rozilik berilsin. 2. Vazirlar Mahkamasining “Oʻzekspomarkaz” respublika savdo-koʻrgazma markaziga beriladigan soliq imtiyozlari toʻgʻrisida” 1996-yil 26-iyuldagi 267-son qarori bilan berilgan soliq imtiyozlarining amal qilish muddati 2003-yil 31-dekabrgacha uzaytirilsin. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
SOGʻLIQNI SAQLASh TIZIMINI ISLOH QILISh DAVLAT DASTURINING AMALGA OShIRILIShI USTIDAN NAZORATNI TAShKIL ETISh BOʻYIChA RESPUBLIKA KOMISSIYASINING YaNGILANGAN TARKIBINI TASDIQLASh TOʻGʻRISIDA
(decree, 2020-09-28)

1. Sogʻliqni saqlash tizimini isloh qilish davlat dasturining amalga oshirilishi ustidan nazoratni tashkil etish boʻyicha Respublika komissiyasining yangilangan tarkibi ilovaga* muvofiq tasdiqlansin. 2. Belgilab qoʻyilsinki, Respublika komissiyasining aʼzolari boshqa ishga oʻtishganida xuddi shu lavozimlarga yangi tayinlangan shaxslar uning tarkibiga kiritiladilar. 3. Oʻzbekiston Respublikasi Prezidentining 1998-yil 10-noyabrdagi PF-2107-son Farmoniga 11-ilova oʻz kuchini yoʻqotgan deb hisoblansin.
KADRLAR TAYYORLASh MILLIY DASTURINI AMALGA OShIRISh BOʻYIChA RESPUBLIKA KOMISSIYASINING YaNGILANGAN TARKIBINI TASDIQLASh TOʻGʻRISIDA
(decree, 2020-09-28)

1. Kadrlar tayyorlash milliy dasturini amalga oshirish boʻyicha Respublika komissiyasining yangilangan tarkibi ilovaga* muvofiq tasdiqlansin. 2. Belgilab qoʻyilsinki, Respublika komissiyasining aʼzolari boshqa ishga oʻtishganida xuddi shu lavozimlarga yangi tayinlangan shaxslar uning tarkibiga kiritiladilar. 3. Oʻzbekiston Respublikasi Prezidentining 1997-yil 6-oktabrdagi PF-1869-son Farmoniga 1-ilova oʻz kuchini yoʻqotgan deb hisoblansin.
ChEGARADOSh DAVLATLARNING YuK AVTOTRANSPORT VOSITALARI OʻZBEKISTON RESPUBLIKASINING BOJXONA HUDUDI ORQALI OʻTIShI UChUN YAGONA YIGʻIMLAR BELGILASh TOʻGʻRISIDA
(resolution, 2018-05-04)

Chegaradosh davlatlar avtotransport vositalarining Oʻzbekiston Respublikasi hududi orqali kirib kelishi va tranziti uchun yagona yigʻimlar belgilash maqsadida Vazirlar Mahkamasi qaror qiladi: 1. Oʻzbekiston Respublikasi Hukumati tomonidan Qozogʻiston Respublikasi va Tojikiston Respublikasi yuk avtotransport vositalariga nisbatan toʻlovning yagona normalari, shuningdek Turkmanistonning avtotransport vositalari barcha turlariga nisbatan yigʻimlarning tabaqalashtirilgan stavkalari belgilanganligi toʻgʻrisida qaror qabul qilinganligi maʼlumot uchun qabul qilinsin. 2. 2000-yil 1-yanvardan boshlab Oʻzbekiston Respublikasining bojxona chegarasidan oʻtadigan Qirgʻiziston Respublikasi yuk avtotransport vositalari uchun 300 AQSh dollariga teng miqdordagi toʻlov belgilansin, Oʻzbekiston Respublikasi Vazirlar Mahkamasi tomonidan belgilanadigan yoʻnalishlar boʻyicha oʻtadigan yuk avtotransport vositalari va avtobuslar bundan mustasno. 3. Qirgʻiziston Respublikasi bitta yuk avtotransporti vositasi va avtobusining Oʻzbekiston Respublikasi bojxona hududi orqali kirib kelishi va oʻtishi uchun toʻlov bevosita bojxona postlarida milliy valyuta “soʻm”da undirilishi belgilab qoʻyilsin. Qirgʻiziston Respublikasi yuk avtotransporti vositalari va avtobuslaridan toʻlovlar bevosita bojxona postlarida undiriladi, olingan mablagʻlar tijorat banklari boʻlimlari orqali Oʻzbekiston Respublikasi Moliya vazirligi huzuridagi Respublika yoʻl jamgʻarmasining valyuta hisob raqamiga oʻtkaziladi Yigʻimlarni undirish naqd pulsiz shaklda yoki tijorat banklari tomonidan bevosita bojxona postlarida naqd pul shaklida amalga oshiriladi, olingan mablagʻlar Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasi hisob raqamlariga oʻtkaziladi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari L.A. Axmetov va R.R. Yunusov zimmasiga yuklansin.
JISMONIY ShAXSLAR DAROMADLARIGA SOLIQ SOLISh ShKALASINI TAKOMILLAShTIRISh TOʻGʻRISIDA
(decree, 2001-05-14)

Jismoniy shaxslar daromadlariga soliq solishni takomillashtirish, mehnatni ragʻbatlantirish va daromadlarni legallashtirish uchun shart-sharoitlar yaratish maqsadida: 1. 2000-yilning 1-yanvaridan boshlab jismoniy shaxslar daromadlariga solinadigan soliqning eng katta stavkasi 45% dan 40% ga tushirilsin. 2. Belgilab qoʻyilsinki, 2000-yilning 1-yanvaridan boshlab jismoniy shaxslar daromadlaridan soliq ilovaga muvofiq stavkalar boʻyicha undiriladi. 3. Oʻzbekiston Respublikasi Vazirlar Mahkamasi bir oy muddatda Oʻzbekiston Respublikasining Soliq kodeksiga qoʻshimcha va oʻzgartirishlar kiritish toʻgʻrisida takliflar kiritsin. 4. Mazkur Farmonning bajarilishini nazorat qilish Oʻzbekiston Respublikasining Bosh vaziri Oʻ. Sultonov zimmasiga yuklansin. Soliq solinadigan daromad miqdori Soliq summasi Eng oz ish haqining uch karra miqdorigacha daromad summasining 15 foizi Eng oz ish haqining uch karra miqdori (+1 soʻm)dan besh karra miqdorigacha uch karra miqdordan soliq+ eng oz ish haqining uch karra miqdoridan oshgan summadan 25 foiz Eng oz ish haqining besh karra miqdori (+1 soʻm) dan oʻn karra miqdorigacha besh karra miqdordan soliq+ eng oz ish haqining besh karra miqdoridan oshgan summadan 36 foiz Eng oz ish haqining oʻn karra miqdori (+1 soʻm) dan va oʻndan yuqori oʻn karra miqdordan soliq+ eng oz ish haqining oʻn karra miqdoridan oshgan summadan 40 foiz.
XALQARO SHARTNOMALARNI TASDIQLASH TOʻGʻRISIDA
(resolution, 1999-12-28)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1999-yil 7-oktabrda Kiyev shahrida imzolangan Oʻzbekiston Respublikasi bilan Ukraina oʻrtasida 1999 — 2008-yillarga moʻljallangan iqtisodiy hamkorlik toʻgʻrisidagi Shartnoma; 1999-yil 7-oktabrda Kiyev shahrida imzolangan Oʻzbekiston Respublikasi Hukumati bilan Ukraina Vazirlar Mahkamasi oʻrtasida maxfiy axborotni oʻzaro himoya qilish toʻgʻrisidagi Bitim. 2. Bosh vazir oʻrinbosarlari va tashqi ishlar vaziri mazkur xalqaro shartnomalarda koʻzda tutilgan Oʻzbekiston Respublikasining majburiyatlarini oʻz vaqtida bajarilishini bajarilishi ustidan nazoratni taʼminlasin.
SANALAR OʻZGARGANDA (2000-YIL MUAMMOSI) HAVODAGI PARVOZLARNI KOMPYuTER BILAN BOShQARIShDA YuZ BERIShI MUMKIN BOʻLGAN UZILIShLAR OQIBATLARINING OLDINI OLIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Sanalar oʻzgarganda (2000-yil muammosi) Oʻzbekiston Respublikasi hududida va uning havo boʻshligʻida parvozlarning xavfsizligini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi tomonidan: “Oʻzaeronavigatsiya” markazi va fuqaro aviatsiyasidan foydalanuvchilar bilan birgalikda sanalar oʻzgarganda (2000-yil muammosi) parvozlarni taʼminlash yuzasidan Xalqaro fuqaro aviatsiyasi tashkiloti (IKAO) tomonidan ishlab chiqilgan tadbirlar kompleksi amalga oshirilganligi; Oʻzbekiston Respublikasida fuqaro aviatsiyasi tuzilmalarining sanalar oʻzgarishi davrida ishlashga tayyorligi tekshirib chiqilganligi; Oʻzbekiston Respublikasida havodagi parvozlarni kompyuter tizimidan foydalanmasdan gorizontal, vertikal va boʻylamasiga eshelonlashtirishni qoʻllagan holda boshqarishning zaxira variantlari ishlab chiqilganligi maʼlumot uchun qabul qilinsin. 2. Oʻzbekiston Respublikasi Parvozlar xavfsizligini nazorat qilish davlat inspeksiyasining: sanalar oʻzgarishi davrida Oʻzbekistonning roʻyxatdan oʻtkazish belgilariga ega boʻlgan havo kemalarining parvozini vaqtincha taqiqlash; 1999-yil 31-dekabr soat 22.00 dan 2000-yil 1-yanvar soat 12.00 gacha (mahalliy vaqt bilan) fuqaro aviatsiyasi aeroportlaridan foydalanishni taqiqlash toʻgʻrisidagi takliflariga rozilik berilsin. 3. “Oʻzbekiston havo yoʻllari” milliy aviakompaniyasi (Roʻzmetov), “Chkalov nomidagi aviatsiya ishlab chiqarish birlashmasi” davlat-aksiyadorlik jamiyati (Kucherov), “Avializing”, (Smirnov), “Semurgʻ” (Tuxvatulin), “Inter Kargo Servis” (Poʻlatov) aviakompaniyalari, vaqtinchalik cheklash davrida tasarruflaridagi tuzilmalar harakatini qoʻshimcha nazorat qilishni va muvofiqlashtirib borishni taʼminlasinlar. 4. Oʻzbekiston Respublikasi Parvozlar xavfsizligini nazorat qilish davlat inspeksiyasi (Tyan), “Oʻzbekiston havo yoʻllari” milliy aviakompaniyasi (Roʻzmetov), “Oʻzaeronavigatsiya” markazi (Ashurov) tranzit boʻyicha uchuvchi va Oʻzbekiston aeroportlarida koʻrsatib oʻtilgan sanalarda hamda vaqt oraliqlarida qoʻnishni nazarda tutmaydigan xorijiy havo kemalarining Oʻzbekiston Respublikasi havo boʻshligʻidan foydalanishini belgilangan tartibda amalga oshirsinlar. 5. Oʻzbekiston Respublikasi parvozlar xavfsizligini nazorat qilish davlat inspeksiyasi (V.N.Tyan) Oʻzbekiston Respublikasi havo boʻshligʻidan barcha foydalanuvchilarni fuqaro aviatsiyasi aeroportlaridan foydalanishni vaqtinchalik cheklash joriy etilishi toʻgʻrisida xabardor qilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari L.A. Axmetov zimmasiga yuklansin.
OʻZBEKISTON RESPUBLIKASI BILAN YaPONIYA OʻRTASIDAGI HAMKORLIKNI YaNADA RIVOJLANTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi delegatsiyasining 1999-yil noyabr oyida Yaponiyaga tashrifi davomida erishilgan Yaponiya Hukumati bilan ahdlashuvlarni amalga oshirish maqsadida Vazirlar Mahkamasi qaror qiladi: 1. Tashrif davomida: Oʻzbekiston Respublikasi telekommunikatsiya tarmogʻini rivojlantirish hamda Samarqand, Buxoro va Urganch shaharlaridagi aeroportlarni rekonstruksiya qilish loyihalarining ikkinchi bosqichini amalga oshirish uchun Yaponiya Hukumatining uzoq muddatli imtiyozli kreditlari ajratilishi toʻgʻrisida notalar ayirboshlanganligi; Oʻzbekiston Respublikasi Tashqi ishlar vazirligi bilan Yaponiya Tashqi ishlar vazirligi oʻrtasida muntazam siyosiy maslahatlashuvlar toʻgʻrisidagi qoʻshma bayonnomasida imzolanganligi maʼlumot uchun qabul qilinsin. 2. Oʻzbekiston Respublikasi bilan Yaponiya oʻrtasidagi har tomonlama hamkorlikni yanada rivojlantirishga doir tadbirlar rejasi ilovaga muvofiq tasdiqlansin. 4. Mazkur qarorning bajarilishini nazorat qilish Vazirlar Mahkamasining tegishli Komplekslari rahbarlari zimmasiga yuklansin.
HUKUMATLARARO BITIMNI TASDIQLASH TOʻGʻRISIDA
(resolution, 1999-12-11)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1999-yil 8-noyabrda Pekin shahrida imzolangan Oʻzbekiston Respublikasi Hukumati bilan Xitoy Xalq Respublikasi Hukumati oʻrtasida pochta va telekommunikatsiyalar sohasida hamkorlik qilish toʻgʻrisidagi Bitim; 1999-yil 8-noyabrda Pekin shahrida imzolangan Oʻzbekiston Respublikasi Hukumati bilan Xitoy Xalq Respublikasi Hukumati oʻrtasida intellektual mulk huquqlarini himoya qilish sohasida hamkorlik toʻgʻrisidagi Bitim; 1999-yil 3-avgustda Toshkent shahrida imzolangan Oʻzbekiston Respublikasi Hukumati bilan Amerika Qoʻshma Shtatlari Hukumati oʻrtasida qishloq xoʻjaligi mahsulotlarini sotish toʻgʻrisidagi Bitim. 2. Oʻzbekiston Respublikasi Bosh vazirining oʻrinbosarlari L.A. Ahmedov, H.S. Karamatov, M.Z. Usmonov hamda tashqi ishlar vaziri A.X.Kamilovga ushbu bitimlarda nazarda tutilgan Oʻzbekiston Respublikasi majburiyatlarining oʻz vaqtida bajarilishi ustidan nazoratni taʼminlasin.
MAʼMURIY-BOShQARUV APPARATINI TAKOMILLAShTIRISh VA QISQARTIRIShGA DOIR TAShKILIY ChORA-TADBIRLAR TOʻGʻRISIDA
(resolution, 2000-09-19)

Boshqaruv xodimlari sonini maqbullashtirish, ularni iqtisodiyotni va ijtimoiy sohani boshqarishning bozor usullariga oʻtish sharoitlari ehtiyojlariga muvofiqlashtirish, boshqaruv organlari taʼminoti xarajatlarining qisqartirilishini taʼminlash maqsadida Vazirlar Mahkamasi qaror qiladi: 1. Maʼmuriy-boshqaruv apparati tuzilmasini takomillashtirish va xodimlar sonini qisqartirish boʻyicha ilovaga muvofiq tarkibda Respublika komissiyasi tashkil etilsin. 2. Respublika komissiyasi: boshqaruvning amaldagi tuzilmasini va boshqaruv xodimlari sonini, respublika va hududiy darajada maʼmuriy-boshqaruv apparati taʼminotining maqsadga muvofiqligi va samaradorligini tanqidiy baholasin, bunda zarur boʻlmagan, bir-birini takrorlovchi, bir-biriga oʻxshash tuzilmalarni ularni mablagʻ bilan taʼminlash manbalaridan (budjet, budjetdan tashqari fondlar, xoʻjalik faoliyatidan ajratmalar) qatʼi nazar tugatishga eʼtiborni qaratsin; 2000-yil 1-yanvardan boshlab maʼmuriy-boshqaruv apparati xodimlari sonini kamida 15 foizga, shu jumladan budjet tashkilotlari boʻyicha — 10 foizga qisqartirish zarurligiga alohida eʼtiborni qaratsin; Vazirlar Mahkamasi komplekslari bilan birgalikda 1999-yil 20-dekabrgacha amaldagi maʼmuriy-boshqaruv tuzilmalarini tahlil qilish asosida boshqaruv apparati xodimlari sonini qisqartirish yuzasidan takliflar tayyorlasin hamda ushbu masala boʻyicha qaror loyihasini Vazirlar Mahkamasiga kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
IMOM ABU MANSUR AL-MOTURIDIY TAVALLUDINING 1130 YILLIGINI NIShONLASh TOʻGʻRISIDA
(resolution, 2021-02-22)

Kalom ilmining asoschilaridan biri, hadis va fiqh, olamining ravnaqiga ulkan hissa qoʻshgan yirik alloma, buyuk vatandoshimiz Abu Mansur al-Moturidiy ilmiy-diniy merosining xalqimiz maʼnaviy-ruhiy hayotidagi beqiyos oʻrni va mamlakatimiz keng jamoatchiligi takliflarini hisobga olib hamda ushbu merosni avaylab asrash, qadrlash va jamiyatning barkamol kishilarini tarbiyalashda undan oqilona foydalanishga shart-sharoit yaratish maqsadida Vazirlar Mahkamasi qaror qiladi: 1. Samarqand viloyati hokimligi, Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita, Oʻzbekiston musulmonlari idorasi, Imom al-Buxoriy xalqaro jamgʻarmasi va jamoat tashkilotlarining 2000-yilda Imom al-Moturidiy tavalludining 1130 yilligini keng nishonlash haqidagi takliflari maʼqullansin. Ushbu sanaga tayyorgarlik koʻrish va uni oʻtkazish boʻyicha respublika tashkiliy qoʻmitasi tarkibi hamda Imom al-Moturidiy tavalludining 1130 yilligini nishonlashga tayyorgarlik koʻrish va uni oʻtkazish tadbirlari rejasi 1, 2-ilovalarga muvofiq. tasdiqlansin. 2. Oʻzbekiston Respublikasi Madaniyat ishlari vazirligi Oʻzbekiston musulmonlari idorasi, Samarqand viloyati hokimligi bilan birgalikda: Samarqand viloyatining Registonga tutash Chokardiza qabristonidagi Imom al-Moturidiy maqbarasini rekonstruksiya qilish, mamlakat hududidagi Imom al-Moturidiy nomi bilan bogʻliq qadamjolar, obidalar roʻyxatini aniqlash va ularni taʼmirlash-konservatsiya qilish boʻyicha belgilangan tartibda taklif tayyorlasin. 3. Oʻzbekiston Respublikasi Fanlar akademiyasi Tashqi ishlar vazirligi, Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita, Oʻzbekiston musulmonlari idorasi, Imom al-Buxoriy xalqaro jamgʻarmasi va Samarqand viloyati hokimligi bilan birgalikda “Imom al-Moturidiy va uning islom falsafasida tutgan oʻrni” mavzuida xalqaro ilmiy-amaliy anjuman oʻtkazsin. 4. Oʻzbekiston Respublikasi Davlat matbuot qoʻmitasi Imom al-Moturidiy asarlari hamda uning hayoti va ijodiga oid nashrlarni oʻzbek, arab, rus va ingliz tillarida chop etishni nashriyotlar rejasiga kiritsin. 5. Oʻzbekiston pochta va telekommunikatsiyalar agentligi Imom al-Moturidiy tavalludining 1130 yilligiga bagʻishlangan pochta markalari va xatjildlar chiqarsin. 6. Oʻzbekiston Teleradio kompaniyasi va boshqa ommaviy axborot vositalari Imom al-Moturidiy hayoti va ilmiy faoliyatini, yubileyga tayyorgarlikning borishini keng yoritsinlar. 7. Imom al-Moturidiy tavalludining 1130 yilligini nishonlashga tayyorgarlik koʻrish jarayonida Oʻzbekiston musulmonlari idorasi, Imom al-Buxoriy xalqaro jamgʻarmasi, homiylik qilish istagini bildirgan xorijiy tashkilot va jismoniy shaxslarning oʻz ulushlarini qoʻshish haqidagi taklif-istaklari qoʻllab-quvvatlansin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.